Platone (stacija)
Šis raksts ir par dzelzceļa pieturu. Par citām jēdziena Platone nozīmēm skatīt nozīmju atdalīšanas lapu. Platone ir neizmantots (iekonservēts) pieturas punkts dzelzceļa līnijā Jelgava—Meitene. Pieturas punkts atrodas Platones pagastā, netālu no pagasta centra Platones. Apmēram puskilometru no stacijas Jelgavas virzienā ir autoceļa V1085 Vircava—Platone pārbrauktuve. Saglabājusies savulaik vācu armijas būvētā stacijas ēka, kas mūsdienās ir dzīvojamā ēka "Stacija Platone", kā arī stacijas perons, bijušā elektrocentralizācijas posteņa ēka un citas būves.